от земеделски произход, някои от техните употреби в преработени биологични храни може да съответстват на употребите като добавки в храна, като спомагателни вещества за преработка на храни или като продукти и вещества, посочени в част IV, точка 2.2.2 от приложение II към Регламент (ЕС) 2018/848. За тези употреби е необходимо специално разрешение в съответствие с част IV, точка 2.2 от приложение II към Регламент (ЕС) 2018/848 и те не бива да се разрешават посредством разрешението за небиологични съставки от земеделски произход.
 (15)
 При определени обстоятелства и условия, които са посочени по-специално в част VII, точка 1.3, буква а) от приложение II към Регламент (ЕС) 2018/848, определени спомагателни вещества може да се използват за производството на дрожди и продукти от дрожди. За тази цел Комисията следва да разреши спомагателните вещества, предназначени да се използват за производството на дрожди и продукти от дрожди и посочени в член 24, параграф 2, буква в) от Регламент (ЕС) 2018/848, и да състави техния списък.
 (16)
 Съгласно част VI, точка 2.2 от приложение II към Регламент (ЕС) 2018/848 за производството на продуктите от лозаро-винарския сектор, посочени в член 1, параграф 2, буква л) от Регламент (ЕС) No 1308/2013 на Европейския парламент и на Съвета (6), може да се използват само продукти и вещества, които са разрешени за употреба в биологичното производство съгласно член 24 от Регламент (ЕС) 2018/848. За тази цел Комисията следва да разреши тези продукти и вещества и да състави техния списък.
 (17)
 Съгласно член 45, параграф 2 от Регламент (ЕС) 2018/848 Комисията разполага с правомощия да издава специални разрешения за употребата на продукти и вещества в трети държави и в най-отдалечените региони на Съюза. В член 24, параграф 7 от посочения регламент е описано как да се започне процедурата, която държавите членки са длъжни да следват по отношение на най-отдалечените региони на Съюза. В Регламент (ЕС) 2018/848 обаче не е описана подробно процедурата за такива разрешения, която трябва да се следва по отношение на трети държави. Ето защо е целесъобразно в настоящия регламент тази процедура да се определи в съответствие с процедурата за разрешаване на продукти и вещества за употреба в биологичното производство в Съюза, посочена в член 24 от Регламент (ЕС) 2018/848. Тъй като тези разрешения може да се предоставят за период от две години с възможност за подновяване, е целесъобразно съответните продукти и вещества да бъдат включени в специално приложение, за да се избегне объркване с продукти и вещества, които са разрешени за неограничено време.
 (18)
 В интерес на яснотата и правната сигурност Регламент (ЕО) No 889/2008 следва да бъде отменен. Тъй като обаче списъците на продуктите за почистване и дезинфекция няма да бъдат съставени преди 1 януари 2024 г., приложение VII към Регламент (ЕО) No 889/2008 следва да продължи да се прилага до 31 декември 2023 г. В този контекст е целесъобразно да се уточни, че продуктите, включени в посоченото приложение, които не са разрешени съгласно Регламент (ЕС) No 528/2012, не може да се използват като биоциди. Освен това списъкът на небиологичните съставки от земеделски произход, предназначени да се използват